Θεσσαλονίκη, 04/09/2024

**Η Lidl Ελλάς παρέχει στους ανθρώπους της επιπρόσθετη παροχή αξίας 1.000.000€**

**Με την κίνηση αυτή ολοκληρώνεται η υλοποίηση μισθολογικού πακέτου παροχών αξίας 7 εκατ. Ευρώ που είχε ανακοινωθεί τον περασμένο Φεβρουάριο.**

H **Lidl Ελλάς** γιορτάζει τα **25 χρόνια** της, μαζί με κάθε μέλος της ομάδας της, αναγνωρίζοντας τον κόπο, τον χρόνο και τις φιλοδοξίες των ανθρώπων της. Η εταιρεία είναι «Κορυφαίος Εργοδότης» στην Ελλάδα για 8 συνεχόμενα χρόνια και συνεχίζει να εργάζεται και για τα επόμενα.

Με αφορμή τον εορτασμό της 25ετίας, προχωρά σε **επιπρόσθετη παροχή αξίας 1.000.000€ με διατακτικές τροφίμων** για όλους τους ανθρώπους της. Η επιπρόσθετη αυτή υποστήριξη, που θα χορηγηθεί με τη μορφή διατακτικών τροφίμων, στοχεύει στην ενίσχυση της κάλυψης των καθημερινών διατροφικών αναγκών για το διάστημα από τον Σεπτέμβριο μέχρι και τον Νοέμβριο.

Η ενίσχυση αυτή **ολοκληρώνει την υλοποίηση ενός πακέτου μισθολογικών αυξήσεων και επιπρόσθετων παροχών συνολικής αξίας 7 εκατ. ευρώ**, το οποίο ανακοινώθηκε τον περασμένο Φεβρουάριο και περιλαμβάνει την καθιέρωση, από 1η Μαρτίου 2024, του **κατώτατου μισθού για τους ανθρώπους των καταστημάτων στα 1.050€ για τους άγαμους και 1.200€ για τους έγγαμους**.

«Στη Lidl Ελλάς αφουγκραζόμαστε τη δύσκολη οικονομική συγκυρία και τις πληθωριστικές πιέσεις και **προχωράμε σε πράξεις για τους πελάτες και τους ανθρώπους μας**. Προσφέρουμε στους πελάτες μας προϊόντα εξαιρετικής ποιότητας στην καλύτερη δυνατή τιμή της αγοράς με άμεσες και μόνιμες μειώσεις τιμών σε πάνω από 160 προϊόντα βασικής ανάγκης έως και -50%, ενώ παράλληλα στηρίζουμε τους ανθρώπους μας μέσα από επιπρόσθετες παροχές», δήλωσε σχετικά ο Martin Brandenburger, CEO και Πρόεδρος του Διοικητικού Συμβουλίου της Lidl Ελλάς.

Οι άνθρωποι της Lidl Ελλάς παραμένουν σταθερά στο επίκεντρο των πράξεών της. Η εταιρεία, Κορυφαίος Εργοδότης για 8η συνεχόμενη χρονιά, αποδεικνύει έμπρακτα, για μία ακόμη φορά, την αφοσίωση και τις συνεχείς επενδύσεις στο ανθρώπινο δυναμικό της.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)